ענר שפירא

ענר אליקים שפירא (12 במרץ 2001 – 7 באוקטובר 2023) היה לוחם סיירת הנח"ל שעזר להציל את חייהם של שבעה אנשים שברחו מהטבח בפסטיבל נובה ומצאו מחסה במיגונית ליד רעים. שפירא היה יוצר מוזיקה ואמנות, ולאחר מותו משפחתו הוציאה לאור חלק מהשירים שהקליט באלבום "מבוא לענרכיזם"<ref name=":3" /><ref name=":4" /><ref name=":5" />.

==ביוגרפיה==
ענר שפירא נולד ב-12 במרץ 2001 בירושלים לשירה ומשה, הבכור מתוך שבעה ילדים. סבו, חנינה בן מנחם, הוא פרופסור אמריטוס למשפטים באוניברסיטה העברית בירושלים. סבתו, ימימה בן מנחם, גם היא פרופסור אמריטה לפילוסופיה באוניברסיטה העברית בירושלים.<ref></ref> סבא רבא שלו היה חיים משה שפירא, מהחותמים על מגילת העצמאות של ישראל, חבר הכנסת ושר.<ref></ref> סבא רבא אחר שלו היה יוסף גולדשמידט, שכיהן כחבר הכנסת וכסגן שר תחת חיים משה שפירא.

שפירא למד בתיכון הימלפרב.<ref></ref> לאחר סיום התיכון הצטרף למכינה קדם-צבאית העמק בכפר רופין. שפירא ניסה להתגייס לסיירת מטכ"ל אך נפצע פעמיים במהלך הגיבוש ליחידה<ref></ref>. עקב כך נדחה גיוסו בשנה ושלושה חודשים. במהלך התקופה שהמתין לגיוסו החל שפירא, שניגן בפסנתר מגיל שש והיה חובב מוזיקה אלקטרונית, לכתוב מוזיקה ולהקליט שירים באולפן ביתי אותו בנה.<ref name=":3"></ref>

לבסוף התגייס שפירא באוגוסט 2021 לחטיבת הנח"ל. הוא סיים את הטירונות בהצטיינות וצורף לפלוגת הנ"ט של גדוד הסיור, גם שם הצטיין.<ref></ref>

=== הגנתו על חוסי מיגונית במתקפת הפתע על ישראל ===

המיגונית בה הגן שפירא על החוסים, פברואר 2024
חודש לפני סיום שירותו הסדיר בצה"ל היה שפירא בחופשת שבת והגיע למסיבה ברעים. מיד עם תחילת מתקפת חמאס התקשר אליו מפקדו והזעיק אותו למוצב סופה. בדרכו לבסיס עצר שפירא ונכנס למיגונית שבצומת הכניסה לרעים עקב ירי לעברו.<ref name=":2"></ref>.

במיגונית מצאו מחסה כ-30 איש, שהגיעו אליה לאחר שברחו מירי רקטות מסיבי לאזור הקיבוץ, בסמוך לו התקיים פסטיבל נובה בו השתתפו.<ref name=":1"></ref>

על פי עדויות הניצולים, שפירא היה האחרון שנכנס אל המיגונית. מיד עם כניסתו הרגיע את הצעירים שהסתתרו בה, ניסה ליצור קשר עם יחידתו ולהזמין חילוץ. לאחר זמן מה הבחין כי קולות הירי הולכים ומתקרבים אל המיגונית. שפירא הצטייד בשבר של בקבוק וניצב בפתח המיגונית על מנת לקדם מתקפה. הוא הודיע כי "אם אני לא מצליח או נפגע, שמישהו אחריי ינסה לעשות אותו דבר".<ref name=":0"></ref>

מחבלי חמאס הקיפו את המיגונית בה חסו הנמלטים. לאחר מכן החלו להטיל בזה אחר זה רימוני יד דרך פתח המיגונית, במטרה לפגוע ביושביה. שפירא, שעמד בצמוד לפתח המיגונית, עצר את הרימונים שהושלכו על ידי המחבלים וזרק אותם בחזרה החוצה, הרחק מהמיגונית. לאחר שבלם כך שבעה רימונים, המחבלים ירו RPG לפתח המיגונית והרגו.<ref name=":0" />

האירוע כולו צולם במצלמת שמשה של רכב שחנה במקום. הסרטון נָפוֹץ באינטרנט והגביר את החשיפה לסיפור הגבורה של שפירא, לצד עדויות הניצולים.<ref name=":1" />

לאחר שנרצח, נכנסו המחבלים אל תוך המיגונית וגררו מתוכה באלימות אנשים ששרדו את המתקפה, חלקם פצועים בדרגות שונות, והעמיסו אותם על גבי טנדרים כדי לחטוף אותם לרצועת עזה. בין הנחטפים היה גם חברו הטוב של שפירא, הרש גולדברג-פולין, אשר ידו נקטעה מעוצמת הפיצוץ. גם אירוע זה תועד, באמצעות מצלמת גוף של אחד ממחבלי החמאס, והוא הופץ במרשתת ללא צנזורה, כשהוא מכיל תכנים גרפיים קשים לצפייה.<ref></ref>

=== הנצחה ויצירה ===
27 בנובמבר 2023}}}}
שפירא הובא למנוחות ביום ו', כ"ח בתשרי התשפ"ד, 13 באוקטובר 2023, בבית העלמין הצבאי בהר הרצל.<ref></ref>

לאחר תום השבעה, הוציאו הוריו את השיר "ג'רוז", אותו כתב והלחין.<ref name=":2" />

בחנוכה התשפ"ד כתב ופרסם המשורר צור ארליך את השיר "הַנֵּר", המקשר בין שמונת הרימונים לשמונת נרות וימי חג החנוכה ולסדר העבודה ביום הכיפורים, תוך שימוש בהומופונים החלקיים "הַנֵּר" ו"עָנֵר" להנצחתו:<ref></ref>

בדצמבר 2023 קבוצת הכדורגל הפועל ירושלים, ששפירא וחברו הירש גולדברג-פולין היו בין אוהדיה, הנציחה את שפירא בתחילת משחקה עם קבוצת הפועל תל אביב, במסגרת המחזור ה-12 של ליגת העל. שחקני הקבוצות עלו לצלילי השיר "ג'רוז", ועל המסכים באצטדיון טדי הוקרנו ציוריו של שפירא.

במרץ 2024 הוציאה משפחתו של שפירא את "מבוא לענרכיזם", אלבום אי.פי ובו שישה שירים שכתב, הלחין והפיק. עם צאת האלבום, פורסם הסינגל "שנאת אחים" שבו משתתף לצד שפירא המוזיקאי שאנן סטריט, שהוסיף בית חדש לשיר לאחר מותו של שפירא<ref name=":4"></ref><ref name=":5"></ref>.<ref></ref> 

במאי 2024 נחנך פסל בדמותו בעיר בזייה בצרפת. סיפורו מונצח גם כחלק מאסופת סיפורי הגבורה יום אחד באוקטובר.

==קישורים חיצוניים==

* [https://anershapiro.com אתר האינטרנט הרשמי של ענר שפירא]
* 
* 
* 
* 

==הערות שוליים==

קטגוריה:בוגרי תיכון הימלפרב
קטגוריה:חיילי חטיבת הנח"ל
קטגוריה:חללי צה"ל במתקפת הפתע על ישראל (2023)
קטגוריה:ישראל: מיתות מצולמות
קטגוריה:הטבח בפסטיבל נובה
קטגוריה:אישים הקבורים בבית הקברות הצבאי בהר הרצל
קטגוריה:משפחת גולדשמידט
קטגוריה:ישראלים שנולדו ב-2001
קטגוריה:ישראלים שנפטרו ב-2023